Ašarėna
Ašarėna – upelis Lietuvoje, Kėdainių rajone, Pelėdnagių seniūnijoje; Nevėžio kairysis intakas. Prasideda Pašilių miško pakraštyje, 1 km į pietus nuo Medekšių. Teka į šiaurės rytus miško pakraščiu, paskui pačiu mišku. Pačiame žemupyje prateka po Kėdainių-Babtų keliu ir įteka į Nevėžį 52,1 km nuo jo žiočių. Aukštupio vaga sureguliuota. Ties Pelėdnagiais, 0,4 km nuo upės žiočių, sudarytas 5,7 ha Ašarėnos tvenkinys. Upės pavadinimas laikomas tarmybe arba perdirbiniu iš *Ašerėna < *Ešerėna, kuris galimai kilęs iš *Ešerinė.